# **שיעורי בית**

המשך אתר חנות הנעליים:

1. צרו Service בשם MonetaryService העוסק בכספים.

צרו ב-Service פונקציה בשם getPrice המקבלת מחיר כולל מע"מ ומחזירה את המחיר ללא המע"מ (מע"מ = 17%). לדוגמה, אם קיבלה 117 (שזה מחיר כולל מע"מ), תחזיר 100 (שזה מחיר ללא המע"מ).

הוסיפו פונקציה בשם getVat המקבלת מחיר כולל מע"מ ומחזירה את ערך המע"מ בלבד. לדוגמה, אם קיבלה 117 (שזה מחיר כולל מע"מ), תחזיר 17 (שזה ערך המע"מ בלבד).

1. צרו Component בשם VatCalculator המאפשר למשתמש להכניס מחיר כולל מע"מ בתיבת טקסט ולראות תוך כדי ההקלדה בתיבה את ערך המחיר ללא המע"מ (ב-span אחד) ואת ערך המע"מ (ב-span שני).

כלומר תיבת הטקסט מקבלת מהמשתמש מחיר כולל מע"מ, ותוך כדי הקלדה רואים את ערך המחיר ללא המע"מ וכן את ערך המע"מ.

לדוגמה, אם המשתמש מכניס לתיבת הטקסט 117 (שזה מחיר + מע"מ), אז span אחת תציג את המחיר נטו שזה 100 ו-span שנייה תציג את המע"מ שזה 17, כך ששניהם ביחד זה 117.

על ה-Component להשתמש ב-Service שבניתם בסעיף הראשון.

הציבו Component זה באחד הדפים ובידקו שהוא עובד כמו שצריך.

1. צרו Component נוסף בשם EmployeeList שנמצא ב-employee-area ותפקידו להציג את עובדי חברת הנעליים.

בצעו גלישה ללינק של העובדים ב-northwind-back-end והציגו בטבלה את העובדים המוחזרים כעובדי חברת הנעליים.

פרט ל-id, יש להציג את כל מה שמוחזר, כולל הצגת תמונת העובד.

בהצלחה 😊